Per Amdam

Per Amdam (født 16. februar 1921 i Molde, død 7. desember 1986 i Oslo) var en norsk filolog (dr.philos.). Han regnes som Norges fremste Bjørnson-kjenner.Nettun, Rolf N.: Per Amdam (nekrolog). Aftenposten, 10. desember 1986.

Han var lektor ved Molde gymnas  og foreleste ved Distriktshøyskolen i Møre og Romsdal. Amdam skrev en rekke bøker og avhandlinger. I mange år var han formann for Bjørnsonforbundet, som i 2003 gikk inn i Bjørnstjerne Bjørnson-Akademiet. Han tok sin doktorgrad på Bjørnson; og hans biografi om ham, Kunstneren og samfunnsmennesket (1993) er en av de viktigste biografiene om nasjonaldikteren. Boken Den unge Bjørnson ga Amdam lisensiat-graden i filologi (som den første i Norge).BJØRNSON-KJENNER DØD. NTB, 8. dese,ber 1986 

Amdam var kjent som pedagog og vitenskapsmann. Han medvirket til opprettelsen av Teateret Vårt i Molde.  Per Amdams veg i Molde er oppkalt etter ham, og Molde videregående skole deler årlig ut Amdamprisen til den eleven som har utmerket seg best innen hans fagområder: estetiske fag, sosialt engasjement, og med særlig vekt på årets beste særemne i norsk. Amdam har fått en byste etter seg, laget av Ola Stavseng. Han ble i desember 1986 utnevnt til ridder av 1. klasse av St. Olavs orden for sitt virke.St. Olavs Orden. Aftenposten, 6. desember 1986,

Bibliografi
 "Den unge Bjørnson" (1960)
 "Bjørnson og kristendommen" (1969, doktoravhandlingen) 
 "Bjørnson og kristenarven" (1977)

 Referanser 

Kategori:Norske litteraturvitere
Kategori:Riddere av 1. klasse av St. Olavs Orden
Kategori:Personer fra Molde kommune